Отчет за дейността на

 Читалище”Оборище-1897”с. Петрич

 за изминалата 2022 год.

 Уважаеми членове присъстващи на нашето Отчетно събрание,като председател на читалището и от името на Читалищното настоятелство,заставам пред вас за да отчетем заедно работата и дейността на нашето читалище за изминалата 2022 година.Много бързо измина годината и пак дойде време да отчетем неговата дейност.Читалището е извор на светлина и духовна наслада,пример за устойчива културна институция със специфична мисия за съхранение и развитие на традиционните ценности.То трябва да разтваря широко вратите си,да приема и събира хора с талант и изяви. Дълбоката взаимовръзка с миналото,с традициите,с образователния процес, културата и благотворителността е в основата на авторитета на читалищата и тяхното представяне пред обществото.

Известно е ,че през годините на прехода читалищата останаха почти без средства,дейността в много от тях започна да замира. В нашето читалище поне до сега с упоритост и постоянство,почти през цялата година продължава своята дейност вокалната група.Тя е основния участник в провеждането на културните изяви и събития за съхраняване на българския фолклор и традиции в нашето село и региона.

През изминалата година те имат 11 изяви в селото и извън него.Групата започва своето участие още от първия ден на годината с Пеене на пръстените,след това отбелязваме Бабин ден,Обесването на Васил Левски,Баба Марта,Деня на самодейността-1-ви Март, 3- Март Освобождението на България

Осми март,Априлското въстание,Деня на Ботев и загиналите за свободата на България с рецитал и тържествена заря,Ден на Християнското семейство,посрещане на Коледа и Нова година.

През изминалата година групата имаше покани за участия в в гр.Златица за „Песента е дар от бога”,през месец Юни групата за фолклор се яви на Областен преглед в град Костинброд и беше класиран за Националния събор в гр. Копривщица,на 26 06 2022г бяхме поканени на местността св. Петка в село Чавдар да участваме в програмата .През месец Август групата за Автентичен фолклор се представи отлично в гр.Копривщица на 12 Национален събор на народното творчество.Добавихме към колекцията на Читалището един Златен медал и грамота от националния събор. За да се поддържа художествено-творческата дейност в едно читалище е нужно много труд, упоритост постоянство и работа.

 И затова благодаря на всички който, поддържат самодейността,милеят и разнообразяват ежедневието в нашето село.

Наред със самодейността в читалищата не малък дял има и финансова и библиотечна дейност.Читалищата са самостоятелни единици и издръжката става все по-трудна,има недостиг на пари за издръжка и заплати.Държавната субсидия която се превежда в общините за издръжка и заплати на едно читалище е несъобразена с динамиката на пазара на труда и нарастващата инфлация и нестабилност в страната.

През лятото дейността се засилва с излизането на учениците във ваканция.Ползват се книги по списъци от учебните програми и компютрите. През изминалата година са раздадени 750 книги, абонирани са 4 броя вестници,а посещенията са 1300-като това включва всички репетиции,вземане на книги,отбелязване на бележити дати и ползване на компютрите.Читалището има48 членове и 55 читатели.

Трудовата дисциплина е на високо ниво и съм убедена,че и занапред ще се работи както до сега,всеки който желае да посети читалището ще бъде посрещнат с усмивка и добра дума.

С тези няколко реда едва ли мога да представя цялата дейност и всекидневна работа на читалището,разбира се винаги има още какво да се желае и постига но считам,че през изминалите години постигнахме много,като оценяваме и възможностите да се работи за още по-добри резултати.Важно е ,че още съществуваме и дай боже още дълги години да поддържаме духът в нашето читалище.

 Благодаря за вниманието.